Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Lurralde eta Paisaia Zerbitzuko maiatzaren 5eko 46E/2021 Ebazpena, lurzoru urbanizaezinean artegi bat legeztatzeko Kasedako Udalak eskatutako baimena ukatzen duena, betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta iNafarroako Gobernuak idatziz erantzun dakizkien:

2017ko apirilaren 11n, Tafalla-Zangozako Basozaintzak Ikuskapen Akta bat egin zuen baimenik artegi batean baimenik gabe egindako eraikuntza baten gainean (Kasedako 9. Industrialdearen 1. lurzatian). Kasedako Udala da eraikuntzaren jabea.

Hauxe dio aktak:

“Erreparatu da abereendako artegi batean pabiloi bat eraikitzen ari dela aurrez alepo pinu gazteek okupatutako lurzoru batean (ortoargazkiaren arabera, 2003an edo 2004an landatuak); errekerimendua egin ondoren, egiaztatu da ez duela jarduera horretarako baimenik. Egindako zelaitze-lanak 2.000 metro koadro inguruko azalera hartzen du”.

2016ko abenduaren 22an, Kasedako Udalak lurzoru urbanizaezinean jarduerak eta erabilerak baimentzeko espediente bat aurkeztu zuen ardi-artegi bat egiteko herri horretako aipatutako 9. industrialdearen 1. lurzatian. Espediente hori 0001-0T02-2017- 000014 kodearekin izapidetu zen.

Espedienteari amaiera eman zion Lurralde eta Paisaia Zerbitzuaren maiatzaren 5eko 46E/2021 Ebazpenak, zeinak ukatu egin baitzuen Kasedako Udalak eskatutako baimena.

Hauxe dio Ebazpenak:

“Erregistroaren, Ondasun Higigarrien eta Arkeologiaren Atalak, 2017ko urriaren 18an, aurkako txostena eman zuen jarduera proposatutako tokian kokatzeari dagokionez, ziurra baita toki horretan erromatarren garaiko egiturak daudela eta horiek desmuntatzeko baimenik –baldin eta ez badago gizarte interesa edo ezinbesteko arrazoirik– ez duela emanen Vianako Printzea Erakundea-Kultura Zuzendaritza Nagusiak, ondasun hori 2. gradukotzat jotzen baitu, Nafarroako Kultur Ondareari buruzko 14/2005 Foru Legearen 62. artikuluak xedatutakoaren arabera.

2020ko martxoaren 12an egindako txostenean, aipatu Atalak adierazi zuen ikuskatzea egin ondoren honako hauek egiaztatu zituela:

– artegia aztarnategiaren gainean eraiki da.

– eraikuntza egiteko, lurra berdintzeko obra egin da.

– une honetan, artegiaren inguruetako gainazalean ez da hauteman aztarnategia kaltetu izanaren arrastorik.

– artegia kokatuta dagoen gunean egon zitezkeen aztarnak –gaur egun ez ditugu ezagutzen– lurra berdintzean desagertuko ziren”.

Ebazpena –bertan jasotzen denez– Kasedako Udalari, Ingurumen Eraginaren Atalari, Ingurumena Zaintzeko Atalari, Ondare Historikoaren Zerbitzuari (Erregistroaren, Ondasun Higigarrien eta Arkeologiaren Atala), Nekazaritzako Azpiegituren Zerbitzuari (Herri-lurren Atala) eta Zerbitzu Juridikoari eta Lurralde Plangintzakoari, jakinaren gainean egoteko eta behar diren ondorioak izan ditzan.

Hori guztia ikusita, honako galdera hauek aurkezten dira, idatziz erantzun daitezen:

1.-Nafarroako Gobernuak dakiela, Kasedako Udalari aurreko Ebazpena jakinarazi ondoren, Udalak erabakirik hartu al du ebazpena betetze aldera?

2.-Nafarroako Gobernuak dakiela, Kasedako Udalak eraitsi al du eraikuntza edo artegia, zeinaren legeztatzea aipatu Ebazpenak ukatu zuen?

3.-Ingurumena Zaintzeko Atalak eman al du ebazpenik Lurralde eta Paisaia Zerbitzuko maiatzaren 5eko 46E/2021 Ebazpena, Kasedako Udalak eskatutako baimena ukatzen duena, betetze aldera?

4.-Ingurumen Eraginaren Atalak eman al du ebazpenik Lurralde eta Paisaia Zerbitzuko maiatzaren 5eko 46E/2021 Ebazpena, Kasedako Udalak eskatutako baimena ukatzen duena, betetze aldera?

5.-Nekazaritzako Azpiegituren Zerbitzuak (Herri-lurren Atala) eman al du ebazpenik Lurralde eta Paisaia Zerbitzuko maiatzaren 5eko 46E/2021 Ebazpena, Kasedako Udalak eskatutako baimena ukatzen duena, betetze aldera?

6.-Zerbitzu Juridiko eta Lurralde Plangintzakoak eman al du ebazpenik Lurralde eta Paisaia Zerbitzuko maiatzaren 5eko 46E/2021 Ebazpena, Kasedako Udalak eskatutako baimena ukatzen duena, betetze aldera?

7.-Zer jarduketa egin ditu Ondare Historikoaren Zerbitzuak (Erregistroaren, Ondasun Higigarrien eta Arkeologiaren Atala) erromatarren garaiko egiturak artegia eraiki zen tokian mantentzen direla babesteko?

8.-Ondare Historikoaren Zerbitzuak (Erregistroaren, Ondasun Higigarrien eta Arkeologiaren Atala) eman al du ebazpenik Lurralde eta Paisaia Zerbitzuko maiatzaren 5eko 46E/2021 Ebazpena, Kasedako Udalak eskatutako baimena ukatzen duena, betetze aldera?

9.-Lurralde eta Paisaia Zerbitzuak maiatzaren 5eko 46E/2021 Ebazpena eman ondoren, Nafarroako Gobernuko unitate administratiboren batek ireki al dio espedienterik Kasedako Udalari xedapen hori bete dezan?

10.-Baiezkoan, zeintzuk izan dira eta zein egoeratan dago espediente hori?

11.-Ezezkoan, zer arrazoi egon dira Lurralde eta Paisaia Zerbitzuko maiatzaren 5eko 46E/2021 ebazpena ez betetzeko?

12.-Ez bazaio ireki espedienterik Kasedako Udalari, zein arduradun administratibok edo politikok hartu du erabaki hori?

Iruñean, 2023ko urtarrilaren 11n

Foru parlamentaria: Adolfo Araiz Flamarique